open-index/open-wikipedia-markdown huggingface dataset:
Bussmetro

**Bussmetro** (også kjent som **bus rapid transit** (BRT)) er et system hvor bussene går med hyppige avganger og har en fast frekvens i samsvar med hverandre. Det er et alternativ for valg av kollektivtransport. Hensikten med bussmetro er at det skal fungere som et fremkomstmiddel som skal redusere den ordinære biltrafikken, og øke bussbruken. På den måten kan byer unngå kø og knuter i trafikken. Per 2015 er bussmetro tatt i bruk i mer enn 150 byer over hele verden.

## Norge
I Norge er bussmetro tatt i bruk i flere storbyer som Stavanger, Kristiansand, Bergen og Trondheim. Kristiansand var den første norske byen som lanserte bussmetro i 2003.

I Stavanger/Sandnes skal det etableres 3 bussvei-linjer. Når disse linjene er ferdigstilt, vil det være Europas lengste bussveisystem med BRT-standard (Bus Rapit Transit). 

## Sett fra passasjerenes side

### Faste avgangstider
Med bussmetro har bussavgangene en fast frekvens, for eksempel hvert kvarter. Hensikten er at det skal være enkelt og forutsigbart for brukerne. Med hyppige avganger skal ikke passasjerene behøve å vente lenge før det kommer en buss. De kan gå til holdeplasser uten å sjekke rutetabellen.

### Løpende informasjon om forsinkelser
På de største holdeplassene befinner det seg vanligvis en digital skjerm som styres av et sanntidssystem. Denne viser passasjerene nøyaktig tidspunkt for når neste buss skal ankomme holdeplassen. Tidspunktet endres etterhvert som det oppstår forsinkelser i trafikkbildet.

## Organisering
Hensikten med bussmetro er at det skal være et mer praktisk og miljøvennlig alternativ. Mer praktisk fordi det er mange avganger fra holdeplassene, noe som fører til kortere ventetid. Det vil derfor gi en tidsbesparende effekt med bruk av buss. Mer miljøvennlig fordi det skal bidra til redusert biltrafikk, samt at bussene skal være miljøvennlige.

### Info til sjåførene
Organiseringen av bussmetroen skjer ved hjelp av et sanntidssystem, der bussene er utstyrt med GPS satellittnavigasjon. Sjåførene skal styres inn i riktig frekvens i forhold til bussene foran og etter. Frekvensen vil variere fra 5-20 minutter i rushtrafikken, og 30 minutter ellers, avhengig av byens størrelse.

### Egne bussveger
Når bussmetro blir lansert i en by bedres infrastrukturen, noe som fører til bedre og økt framkommelighet. Noen byer har egne felt for kollektivtrafikk for å bedre bussenes framkommelighet.

## Referanser
Anni-Maija Fincke

**Anni-Maija Fincke** (født 21. desember 1984) er en finsk orienteringsløper som representerer den finske orienteringsklubben Tampereen Pyrintö og det finske landslaget.

Fincke har i en rekke mesterskap vært fast inventar på det finske stafettlaget. Hun har vært med på å vinne gull i VM både i Trondheim i 2010 og i Savoie i 2011. Hun var også med på å ta sølv på hjemmebane i Vuokatti i 2013. Stafettsølv ble det også under europamesterskapet i bulgarske Primorsko tilbake i 2010. Hun har også gull og sølv fra nordisk mesterskap, henholdsvis fra 2005 i Notodden og 2009 i finske Salo.

Fra verdenscupen har hun en 5.-plass som bestenotering. Den prestasjonen gjennomførte hun på mellomdistansen under VM i japanske Aichi i 2005. Sammenlagt i verdenscupen har hun 9.-plass fra 2010 som personlig rekord. 

## Eksterne lenker
*
Friidrett under Middelhavslekene 1967

**Friidrett under Middelhavslekene 1967**. Friidrett var en av flere sporter under de  femte middelhavslekene ble arrangert i Tunis i Tunisia i perioden 8. til 17. september 1967. Det var femte gangen som friidrett var med på programmet under Middelhavslekene. Det ble konkurrert i 28 øvelser, tjueto for menn og seks for kvinner. Det var første gangen damer deltok i friidrett i middelhavslekene. Italia ble beste nasjon med fjorten gullmedaljer foran Tunisia med fire.

## Medaljer

## Eksterne lenker
* Officiële website Internationaal Comité van de Middellandse Zeespelen
* Onderdelen en uitslagen
Tennis under Middelhavslekene 1967

**Tennis under Middelhavslekene 1967**. Tennis var en av flere sporter i de  femte middelhavslekene som ble arrangert i Tunis i Tunisia i perioden 8. til 17. september 1967. Det var andre gangen tennis var med på programmet for Middelhavslekene. Det ble spilt en single- og en doubleturnering for menn. Spania ble beste nasjon og vant begge gullmedaljene.

## Medaljer

## Eksterne lenker
* Officiële website Internationaal Comité van de Middellandse Zeespelen
* Onderdelen en uitslagen
Aschau im Chiemgau

**Aschau im Chiemgau** er en by og kommune i Landkreis Rosenheim i Regierungsbezirk Oberbayern i Bayern i Tyskland.

## Referanser


## Eksterne lenker
*
The Yes Men

**The Yes Men** er en satirisk aktivistduo som består av Jacques Servin og Igor Vamos. Gjennom å bruke media på en taktisk måte klarer duoen og deres støttespillere å skape bevissthet rundt problematiske, spesielt politiske, emner. De har lykkes i å forlede medier som BBC, CNN og Fox News gjennom opptredener og pressemeldinger der de har utgitt seg for å representere både private selskaper og offentlige institusjoner.

I filmer har duoen etterlignet flere offentlige personligheter som de misliker. Dette kaller de selv for «identity correction». The Yes Men jobber med at løgn kan avdekke sannhet. De oppretter og opprettholder falske kopier av internettsider som ligner på sidene de ønsker å etterligne. Disse aktivitetene har ført til utallige invitasjoner til intervjuer, konferanser og TV-show. The Yes Men har en oppfatning av at store bedrifter og statlige organisasjoner oppfører seg inhumant overfor offentligheten.

The Yes Men har vært med på tre filmer:
**The Yes Men* (2003)
**The Yes Men Fix The World* (2009)
**The Yes Men Are Revolting* (2014)

## Referanser
The History of Rock - Volume 26

**The History of Rock - Volume 26** er et dobbeltalbum i serien The History of Rock. Albumet består utelukkende av sanger spilt inn og fremført av The Beatles. Enkelte av sangene, She Loves You, Help!, Can't Buy Me Love, A Hard Day's Night og Ticket to Ride er gjentatt i en live-versjon fra Hollywood Bowl.

## Innhold

### Side 1
# She Loves You
# From Me to You
# We Can Work It Out	
# Help!
# Michelle	
# Yesterday
# I Feel Fine
# Yellow Submarine

### Side 2
# Can't Buy Me Love	
# Bad Boy
# Day Tripper
# A Hard Day's Night
# Ticket to Ride
# Paperback Writer	
# Eleanor Rigby
# I Want To Hold Your Hand

### Side 3
# Twist and Shout	
# She's a Woman	
# Dizzy Miss Lizzy	
# Ticket to Ride
# Can't Buy Me Love
# Things We Said Today
# Roll Over Beethoven

### Side 4
# Boys
# A Hard Day's Night
# Help!
# All My Loving
# She Loves You
# Long Tall Sally

## Kilder
*The History of Rock, volume 26
SoIK Hellas (orientering)

**SoIK Hellas** (ev. Hellas Orienteringsklubb) er en svensk orienteringsklubb som har tilholdssted i Stockholm i Sverige. Orienteringsklubben er en avdeling i Sim- och Idrottsklubben Hellas som også driver med bowling, tennis, friidrett, håndball og svømming.

Klubbens farger er grønn og hvit. Orienteringsklubben har hatt stor suksess både på dame- og herresiden og har hatt flere løpere i stallen som har hevdet seg på høyt nasjonalt nivå. SoIK Hellas hadde sin storhetstid på 40-tallet. De vant flere svenske mesterskap og ikke minst den aller første utgaven av Tiomila. Sju år senere kom den neste og foreløpig siste seieren i Tiomilas herreklasse. I dameklassen gikk klubben helt til topps i 2007.

## Meritter

Tiomila, herrer ''(2)'' :
* 1945, 1952
Tiomila, damer ''(1)'' :
* 2007

## Kjente løpere
* Tatiana Ryabkina
* Kristina Rybakovaite
* Capucine Vercelotti

## Kjente tidligere løpere

* Vidas Armalis
* Stig Hedenström
* Svetlana Mironova
* Bertil Nordenfelt
* Olle Oldaeus
* Holger Thorsson

## Eksterne lenker
Offisielt nettsted
IF Goterna

**Idrottsföreningen Goterna** er en nedlagt svensk orienteringsklubb som hadde tilholdssted i Stockholm i Sverige. Orienteringsklubben var før nedleggelsen i 1978 Sveriges eldste spesialklubb for orientering. Da klubben ble nedlagt fortsatte noen av løperne med orientering i den nystartede orienteringsklubben Skarpnäcks OL.

I 1946 vant klubben den andre utgaven av Tiomila, en av orienteringssportens største klubbstafetter.

## Meritter

Tiomila, herrer ''(1)'' :
* 1946
Turebergs IF

**Turebergs IF Orientering & Skidor** er en svensk idrettsforeningsavdeling som driver med idrettene orientering og langrenn. De har tilholdssted i Sollentuna i Sverige.

Orienteringsklubben hadde sin beste periode på 40-tallet. I 1949 vant Turebergs IF den femte utgaven av Tiomila, en av orienteringssportens største klubbstafetter.

## Meritter

Tiomila, herrer ''(1)'' :
* 1949
Pieve Tesino

**Pieve Tesino** (tysk: *Tesin*)  er en kommune i provinsen Trentino i den italienske regionen Trentino-Sør-Tyrol. Kommunen hadde 630 innbyggere i 2013. 
Kommunen var fødested for den italienske statsminister Alcide De Gasperi.

## Referanser


## Eksterne lenker
*
Sykling under Middelhavslekene 1967

**Sykling under Middelhavslekene 1967**. Sykling var en av flere sporter under de  femte middelhavslekene ble arrangert i Tunis i Tunisia i perioden 8. til 17. september 1967. Det var fjerde gangen som sykling var med på programmet under Middelhavslekene. Det var tre øvelser, kun for menn. Italia ble beste nasjon, de vant alle tre gullmedaljene.

## Medaljer

## Eksterne lenker
* Officiële website Internationaal Comité van de Middellandse Zeespelen
* Onderdelen en uitslagen
OK Fyrismalm

**OK Fyrismalm** er en nedlagt svensk orienteringsklubb som hadde tilholdssted i Uppsala i Sverige.

Orienteringsklubben var før nedleggelsen i 1995 en aktiv spesialklubb for orientering. Klubben ble nedlagt fordi den skulle slå seg sammen med IK Fyris og sammen starte opp OK Linné. OK Linné er per i dag Sveriges største orienteringsklubb med sine omtrent 900 medlemmer.

OK Fyrismalm vant den sjette utgaven av Tiomila, en av orienteringssportens største klubbstafetter, i 1950.

## Meritter

Tiomila, herrer ''(1)'' :
* 1950
Arboga OK

**Arboga Orienteringsklubb** (stiftet 22. mars 1945) er en svensk orienteringsklubb som har tilholdssted i Arboga. 

Klubbens farger er grønn og hvit. Den har virksomhet for løpere på elite-, ungdoms-, barne-, og mosjonsnivå. Klubbhuset deres ligger i Vinbäcksleden i Arboga.

Orienteringsklubben hadde stor suksess på herresiden på 50-tallet og har hatt flere løpere i stallen som har hevdet seg nasjonalt. Herrelaget til Arboga OK vant Tiomila i 1953 og 1955.

## Meritter
Tiomila, herrer ''(2)'' :
* 1953, 1955

## Eksterne lenker
*
Marcus Levin

**Marcus Levin** (født 1899 i Oslo, død august 1965 i Norge) var en norsk forretningsmann. Han var sønn av Leib og Henriette Levin som begge innvandret til Norge, Leib Levin kom til Norge i 1878. 

Marcus Levin var aktiv i det jødiske foreningslivet og ble på slutten av 1930-årene involvert i det jødiske hjelpearbeidet. Etter nazistenes maktovertakelse i Tyskland og særlig etter krystallnatten i november 1938 kom omkring 350 jødiske flyktninger til Norge. Jødisk Hjelpeforening med Kai Feinbergs far Elias som formann fikk mer å gjøre og internasjonal støtte. Ved aksjonen mot jødene høsten 1942 var Levin en av de få i foreningens styre som kom seg velberget til Sverige. Hans kone og barn kom seg også over. Levin etablerte seg ved Den Mosaiska Församlingen i Stockholm og intervjuet andre jøder som hadde flyktet. Han skaffet seg i løpet av 1943-1944 oversikt over de deporterte. Levin trodde de norske jødene var sendt til to leirer i Øvre Schlesien. Norske myndigheter i Sverige ble informert om resultatet av Levins kartlegging. Han laget også oversikt over jøder som fortsatt befant seg i Norge. Levin tok opp skjebnen til norske jøder i såkalte blandingsekteskap (de fleste var internert i Berg fangeleir) med de svenske utenriksdepartementet som tok opp saken med det tyske utenriksdepartementet i 1943 og 1944. Himmler og SS ønsket ikke at jødiske fanger i Norge skulle slippes fri. Gjennom Folke Bernadottes forhandlinger Himmler våren 1945 ble 70 jøder løslatt fra Berg og Grini, og sendt til Sverige med tog 2. mai. Norske jøder som befant seg i Sachsenhausen (blant annet Eugen Keil og Moritz Nachtstern) kom med på Bernadottes lister, for Auschwitz var det ingen konkrete opplysninger. Våren og sommeren 1945 intervjuet Levin de som hadde overlevde deportasjonen for å skaffe detaljer om det som hadde skjedd (norske myndigheter gjorde lite på dette området). Josef Berg ble intervjuet i mai 1945. Levin arbeidet i 1947 med å ta i mot «erstatningsjødene» - overlevende og flyktninger fra Øst-Europa. På 1950-tallet arbeidet han med å ta i mot de siste flyktningene fra kontinentet. Levin fikk i 1960 Kongens fortjenstmedalje i gull. Han var representant i Norge for hjelpeorganisasjonen Joint (American Jewish Joint Distribution Committee). Irene Levin Berman har fortalt farens historie. Berman var fire år gammel da hun ble fraktet over grensen 25. november.

Søsteren Lea Steinfeld og hennes familie ble deportert. Brødrene Leonard (han var i den norske motstandsbevegelsen) og Sigurd døde også i Auschwitz, trolig av sykdom og mishandling.

## Litteratur
* Irene Levin Berman: *Vi skal plukke poteter* - flukten fra holocaust. Oslo, Orion, 2008.

## Referanser
Graham cracker

**Graham cracker** er en kjeks funnet opp i 1829 i New Jersey av den presbyterianske presten Sylvester Graham. Den originale graham cracker ble laget med graham-mel; en kombinasjon av finmalt, ubleket hvetemel med kli og kime grovmalt og tilbakeført for smak.

## Se også

* Digestive

## Referanser


## Eksterne lenker
*
Artur Mas i Gavarró

**Artur Mas i Gavarró** (født 31. januar 1956) er en katalansk politiker fra Barcelona i Spania. Han var president i Generalitat de Catalunya, det høyeste politiske organet i Catalonia, fra 2010 til 2016. Han er president i partiet Convergència Democràtica de Catalunya.

## Referanser


## Eksterne lenker
* 
* 
*
Middelhavslekene 1971

**Middelhavslekene 1971**. De sjette middelhavslekene ble arrangert i İzmir i Tyrkia i perioden 6. til 17. oktober 1971. Det var 1362 utøvere hvorav 127 kvinner fra fjorten nasjoner som deltok i sytten sporter. Det var andre gangen som kvinner deltok i middelhavslekene. Italia ble beste nasjon med trettifem gullmedaljer foran Jugoslavia med femten.

## Medaljer

## Deltakende nasjoner
Det var 14 nasjoner som deltok i lekene i 1971. Antall utøvere menn 1 235, kvinner 127 og totalt 1 362. (menn/kvinner/totalt)

* (35/ 3/ 38) 
* (106/ 3/ 109)
* (45/ 5/ 50)
* (150/ 9/ 159)
* (133/ 29/ 162)
* (142/ 19/ 161)
* (2/ 0/ 2)
* (36/ 0/ 36)
* (11/ 0/ 11)
* (71/ 5/ 76)
* (120/ 28/ 148)
* (104/ 4/ 108)
* (83/ 0/ 83)
* (197/ 22/ 219)

## Idretter

* Basketball
* Boksing
* Bryting
* Fekting
* Fotball
* Friidrett
* Judo
* Seiling
* Skyting
* Stuping
* Svømming
* Sykling
* Tennis
* Turn
* Vannpolo
* Vektløfting
* Volleyball

## Eksterne lenker
* Officiële website Internationaal Comité van de Middellandse Zeespelen
* Onderdelen en uitslagen
Basketball under Middelhavslekene 1971

**Basketball under Middelhavslekene 1971**. Basketball var en av flere sporter under de sjette middelhavslekene som ble arrangert i İzmir i Tyrkia i perioden 6. til 17. oktober 1971. Det var sjette gangen som basketball var med på programmet under Middelhavslekene. Det var kun en basketballturnering for menn.

## Medaljer

## Eksterne lenker
* Officiële website Internationaal Comité van de Middellandse Zeespelen
* Onderdelen en uitslagen
Svante Henryson

**Svante Jon Henryson** (født 22. oktober 1963 i Stockholm) er en svensk komponist og cellist. Han spiller også kontrabass og elbass og er aktiv både innen jazz, klassisk musikk og hardrock. Han er gift med Katarina Henryson (1964–) som sang i den verdenskjente The Real Group 1984–2016. De  bor i Stockholm.

## Biografi
Henryson vokste opp i Umeå og begynte å spille elbass i et rockeband allerede som 12-åring. Da han var 14 år spilte han kontrabass for første gang på Jazzklubben i Umeå. Han studerte kontrabass og komposisjon på Ingesunds musikhögskola og på musikkakademiet i Praha. Allerede som tenåring ble han medlem i Oslo Filharmoniske Orkester, der han ble orkesterets solokontrabassist etter debuten. Etter oppholdet i Oslo flyttet han til Miami og turnerte sammen med Yngwie Malmsteen sent på 1980-tallet og tidlig på 1990-tallet. Han har også turnert med Elvis Costello, Jon Balke og Anne Sofie von Otter.

## Heder
* 2015 - Nordisk råds musikkpris
* 2014 - Jazzkatten - årets jazzmusiker
* 2010 - Musikförläggarnas pris for *Sonat för soloviolin* i kategorien "Årets konstmusikpris – mindre ensemble/kammarmusik"

## Verk i utvalg
### Orkesterverk
* *Elbaskonsert*, et spesialskrevet verk for NorrlandsOperans symfoniorkester (2007)
* *[[Vidderna inom mig]]*, komponert til tekster på nordsamisk fra diktsamlingen *Lávlo visar biellocizaš* (Syng kvitret Blåhake) av den samiske multikonstneren Nils-Aslak Valkeapää. Uroppført 21. juli 2011 på Riddu Riđđu-festivalen.

### Filmmusikk
;Fra 1997:
* Chock 1: *Dödsängeln* (TV)
* Chock 2: *Kött* (TV)
* Chock 4: *Liftarflickan* (TV)
* Chock 6: *Det ringer* (TV)
* Chock 7: *I nöd och lust* (TV)

## Diskografi
* *Enkidu* (1999)
* 21st Century Swedish Composers: 3 New Concertos. *Songs from the Milky Way* (2000)
* Krister Jonsson Trio + Svante Henryson *Waiting for Atoneska* (2004)
* Ketil Bjørnstad / Svante Henryson *Night Song* (2011)

## Referanser


## Kilder
* Programblad för konsert i NorrlandsOperan 2007: "4-10.10 Svante Henryson Elbaskonsert"
* 

## Eksterne lenker
* 
*
Varangerhus

**Varangerhuset** er en hustype som i Norge er spesiell for området rundt Varangerfjorden. Hustypen er karakteristisk for den kvenske befolkningen og finnes utenfor Norge i Finland og på Kolahalvøya.

Hustypen er i Norge særlig karakteristisk for nordsiden av Varangerfjorden, og Skallelv er kanskje der hustypen er mest iøynefallende i dag.

## Kombinasjonshus
Hustypen er et kombinasjonshus der bolig, fjøs og andre uthus, bl.a. til lagerformål, ligger under samme tak. Også andre bygningsfunksjoner kunne forekomme: Badstue, bakeri, butikk eller annen næringsvirksomhet. De ulike rommene og bygningsfunksjonene er bundet sammen med en eller flere ganger slik at en slipper å gå ut. Dette var praktisk i et område med kaldt og vindfullt vær. Kombinasjonshus var dessuten materialbesparende og økonomisk. Husdyra bidro med varme. Gangene isolerte mot lyd og fjøslukt. (Skarstein 2018).

De ulike funksjonene kan kombineres på ulike måter. Det eldste dokumenterte Varangerhuset (omtalt som type 1), er datert til ca. 1840, er et langhus med bolig i den ene enden og fjøs i den andre. Type 2 hadde langsiden mot stedets kommunikasjonsåre (gata, elva eller fjorden), og fjøsdelen gikk bakover på tvers av boligens retning. Denne typen var mest vanlig. Type 3 har uthuset parallelt inntil langsiden bak, og fjøset har skråtak. Type 4 er den yngste typen med bolig og fjøs som to atskilte hus, men med en gang mellom. (Skarstein 2018).

## Materialbruk
Pomorhandelen bidro med mange nødvendige varer til Varanger-området, også bygningstømmer. Pomorene bodde ved Kvitsjøen og bidro med mel, tømmer og andre varer, bl.a. never til taktekking.  En kunne også skaffe seg bygningstømmer fra skog i Finnmark. Drivtømmer var også mye brukt.

## Varangerhuset oppdages
All gammel bebyggelse i Finnmark ble ikke ødelagt i 1944. Enkelthus her og der, og enkelte lommer med sammenhengende bebyggelse ble stående, men ikke før i 1970-årene ble det startet undersøkelser og registreringer av denne bebyggelsen. I 1973 og 1974 ble utvalgte hus på nordsiden av Varangerfjorden oppmålt og beskrevet av Tromsø Museum i det såkalte Varangerprosjektet. SEFRAK-registreringen startet også opp i Finnmark i 1974; Vadsø var en av to prøvekommuner på landsbasis. 700 førkrigsbygninger ble registrert i Vadsø og 201 av disse var førkrigsbygde Varangerhus.

Varangerhuset er som hustype første gang beskrevet og definert av Håvard Dahl Bratrein ved Tromsø Museum.

## Litteratur
*Sigrid Skarstein: Bolig både for folk og fe. Fortidsvern 2018: 1.
*Sigrid Skarstein: Hus i Vadsø. Varanger årbok 2006. s. 169 – 185.
*Håvard Bratrein: Varangerhuset. En foreløpig presentasjon av en nordnorsk hustype med konsentrerte gårdsfunkjsoner. Norweg. 1980. s. 311 – 331. 
*Ingeborg Hage: Kvenenes bosetning og byggemåter. I Aritektur i Nord-Norge, s. 236 – 271. 2008.
*Signy Norendal: Dokumentasjon som immateriell kulturarv - en kilde til kunnskap.
Conocoxinae

* 

**Conocoxinae** er en underfamilie av Tenthredinoidea som hører til blant plantevepsene.

## Utseende

## Levevis

## Utbredelse
Gruppen er utbredt i det sørlige Sør-Amerika (Argentina og Chile).

## Systematisk inndeling

* Vepser (Veps, humler og maur) (Hymenoptera) 
** delgruppen  plantevepser (Symphyta) parafyletisk gruppe
*** overfamilien Tenthredinoidea 
**** familien Pergidae – 400 arter i verden, fordelt på omtrent 60 slekter.
***** underfamilien  **Conocoxinae** Rohwer, 1911
****** slekten *[[Conocoxa]]* Rohwer, 1911 - to arter
****** slekten *[[Lycosceles]]* Konow, 1905 - to arter
****** slekten *[[Nithulea]]* Rohwer, 1911 - to arter

## Kilder
* Oversikt over slektene
* Schmidt, S. & Smith, D.R. 2007. ''Pergidae of the World – an online catalogue of the sawfly family Pergidae (Insecta, Hymenoptera, Symphyta).''  (http://www.pergidae.net )

## Eksterne lenker
*
Alf Wollebæk

**Alf Wollebæk** (1879–1960) var en norsk zoolog og mangeårig sjef ved Zoologisk museum (Oslo).

## Familie
__NOTOC__

Alf Wollebæk var sønn av oberst Sigvard Polidor Wollebæk (1835–1920) og Anine Julie Augusta Dahl (1834–1912), samt bror til Johan Wollebæk. Alf giftet seg i 1903 med sanger Agnes Hanssen (1879–1930) og i 1932 med Ruth Jensen (1891–1958).

## Liv og virke
Etter examen artium i Fredrikstad i 1898 fikk han jobb ved forsøksstasjonen i Drøbak hos marinbiolog Johan Hjort (1869–1948) og ble med FF «Michael Sars» (1900) på forskningstokt. Fra 1900 til 1907 var han zoolog ved *Selskabet for de norske Fiskeriers Fremme* i Bergen og ble med Heimdal og andre skip på diverse tokt.  Fra 1907 var han konservator ved Bergens Museum og tok del i undervisning, men allerede i 1908 reiste han til Kristiania for å være konservator ved en avdeling full av skjeletter. Han ble da også sjef i 1915 for avdelingen for vertebrata, altså dyr som har indre skjelett med ryggvirvler.  Fra 1923 til 1949 da han falt, var han sjef for Zoologisk museum (Oslo). 

### Zalophus wollebaeki
*Zalophus wollebaeki* er en art av sjøløve som bare finnes ved Galápagos-øyene. Marinbiolog Erling Sivertsen navnga sjøløvearten etter Alf Wollebæk.

Han skrev flere bøker om dyr. Wollebæk måtte i 1909 være sakkyndig i reinbeitesaken.  I 1910 vant han H.M. Kongens gullmedalje for en avhandling. Mellom 1926 og 1958 var han ivrig i Den norsk-russiske selfangstkommisjon.  For alt dette fikk han Kongens fortjenstmedalje i gull i  1959 og ble kommandør av den latviske Stjerneorden i 1937.

## Bibliografi i utvalg
:''Se liste over alle digitaliserte bøker hos Nasjonalbiblioteket
* 
* 
* 
* 
* 
* 
* 

## Referanser


## Se også
* Wollebæk (slekt)
Postfix

**Postfix** er en fri og åpen meldingsoverførings-agent (MTA) som ruter og leverer e-post som et alternativ til den Sendmail.

Postfix er lansert under IBM Public License 1.0.

Postfix ble opprinnelig lansert i desember 1998. Den ble tidligere kjent som **Vmailer** og **IBM Secure Mailer**. Den er under aktiv utvikling, og siste versjon er 3.0.2 som ble lansert den 20. juli 2015.

## Referanser


## Eksterne lenker
*
Carlings

**Carlings** er en skandinavisk kleskjede grunnlagt i 1979 som ligger under Varner-Gruppen. Kjeden har i 2018 ca. 200 butikker, fordelt i Norge, Sverige, Finland og Østerrike. Daglig leder for Carlings AS er Ronny Mikalsen og største aksjonær er Varner Retail AS. I 2014 hadde de en omsetning på 577,3 millioner kroner.

Den første butikken åpnet i Norge i 1980, og i Sverige i 1997. 

## Historie
Det var i 1908 at Fridolf Carling åpnet den første Carlings-butikken i Storgata 18 i Oslo. 72 år senere kjøpte Frank Varner denne butikken, og i 1982 gjorde han den om til en jeansbutikk. I 1986 ble det åpnet fire nye Carlings-butikker i Norge og det var slik det ble en kleskjede. Den første Carlings-butikken utenfor Norge ble åpnet i Polen, i 1996.

## Viktige årstall
* 1986: Åpning av fire butikker i Norge (Skien, Stavanger, Arkaden Oslo og Bogstadveien 31)
* 1996: Første Carlings-butikk i utlandet ble åpnet - Gdynia, Polen.
* 1997: Første Carlings-butikk i Sverige - Kungsgatan 2, Stockholm
* 2001: Første Carlings-butikk i Finland - Åbo
* 2003: Første butikken i Danmark ble åpnet
* 2013: Vinner av Handelsprisen 2013.

## Referanser


## Eksterne lenker
* Offisiell nettside
Grace Brynn

**Grace Elizabeth Brynn** (født 17. juli 1955 i Oslo, død 13. oktober 2015 i Oslo) var en norsk forfatter og kulturjournalist. Brynn arbeidet som kulturjournalist for Lokalavisen *Frogner*, lokalavisen *St. Hanshaugen*, samt som oversetter bl.a. i NRK. 
Hun fikk utgitt barneskuespillet *Nattkongeriket* i 1981. Dette skuespillet brukes i dramaklasser og oppføres fremdeles rundt om i Norge. Brynn var en tid også aktiv bidragsyter til Norsk Barneblad.

Brynn skrev en rekke artikler orientert mot norsk lokalhistorie, spesielt historien til bygninger og uteområder i Oslo. Artiklene ble utgitt i *Lokalavisen Frogner* og *Lokalavisen St.Hanshaugen*, ved siden av *Aftenposten*.

I 2007 fikk hun utgitt den illustrerte boken *Med hjertet i Oslo - historiske steder i tekst og akvareller*, som samlet mye av det hun hadde skrevet om lokalhistorie. 
I 2008 kom *Med hjertet i Bærum*.
I 2010 skrev hun den illustrerte boken *Bærum - vandringer i tekst og akvarell*, som er en tilsvarende samling illustrert lokalhistorie om Bærum. 
I 2010 utkom også antologien *Kjerringråd - folketro, urtemedisin og magi*. 
Brynn fikk i 2011 utgitt, sammen med Bente Brunvoll, biografien *Erik Myrhaug - sjaman for livet*.

## Referanser
Odd Arne Tjersland

**Odd Arne Tjersland** (født 1947) er en norsk psykolog og professor i klinisk psykologi ved Universitetet i Oslo. Han jobber særlig med temaet behandling av barn, ungdom og familier, og har en rekke publikasjoner om blant annet seksuelle overgrep mot barn og vold i nære relasjoner.

Han er cand.psychol. fra UiO i 1974, spesialist i klinisk barnepsykologi fra 1986 og i klinisk familiepsykologi fra 1995, og dr.philos. i psykologi fra 1993. Han ble førsteamanuensis i psykologi ved UiO i 1996 og professor i klinisk psykologi fra 2002. Han er også tilknyttet Nasjonalt kunnskapssenter om vold og traumatisk stress.

## Referanser


## Eksterne lenker
Tine Jensen

**Tine Kristin Jensen** (født 1957) er en norsk psykolog, som er professor i klinisk psykologi ved Psykologisk institutt ved Universitetet i Oslo og forsker I ved Nasjonalt kunnskapssenter om vold og traumatisk stress (NKVTS) knyttet til Seksjon for traumer, katastrofer og tvungen migrasjon. I forbindelse med koronavirusutbruddet i 2020 representerer hun NKVTS i den nasjonale krisestaben.

## Faglig arbeid

Hun forsker på barn og traumer, utviklingspsykologi og kulturpsykologi i tillegg til behandlingsforskning. Hun har bl.a. forsket på barn som har vært utsatt for seksuelle overgrep, hvordan norske foreldre og barn opplevde Jordskjelvet og tsunamien i Indiahavet 2004, ungdom som var på Utøya 22. juli og deres familier, unge enslige asylsøkere samt behandling av traumatiserte barn.

Hun er cand.psychol. fra Universitetet i Oslo i 1986, tok doktorgrad der i 2005 og er spesialist i klinisk psykologi. Hun arbeidet i flere år klinisk i barne- og ungdomspsykiatrien, særlig med seksuelle overgrep mot barn. Hun har siden 2005 vært seniorforsker og siden 2015 forsker I ved Nasjonalt kunnskapssenter om vold og traumatisk stress (NKVTS). Hun ble i 2013 førsteamanuensis ved Psykologisk institutt og fikk opprykk til professor i psykologi i 2015; hun er fortsatt knyttet til NKVTS i en bistilling.

Som student i 1980-årene var hun AU-medlem i NSU og aktiv i arbeidet for afghanske flyktninger i Afghanistankomiteen.

### Utgivelser (utvalg)
* Dyb, Grete & Jensen, Tine Kristin (red.) (2019). *Å leve videre etter katastrofen: Stressreaksjoner og oppfølging etter traumer.* Gyldendal Akademisk.  ISBN 9788205522602.  216 s.
* Jensen, Tine Kristin & Ormhaug, Silje Mørup (2016). Behandling av barn og ungdom som har erfart traumer, I:  *Barn, vold og traumer. Møter med unge i utsatte livssituasjoner.* Universitetsforlaget. ISBN 9788215026411. Kapitel 15, s 237 - 250.
* Filkukova, Petra; Hafstad, Gertrud Sofie & Jensen, Tine Kristin (2016). Who can I trust? Extended fear during and after the Utøya terrorist attack. *Psychological Trauma.*  ISSN 1942-9681.  8(4), s 512- 519 . doi: 10.1037/tra0000141

## Referanser
Raouf

**Raouf** (arabisk: ) er et arabisk mannsnavn. Navnet transkriberes også som *Rauf*, *Raif* og *Reuf*.

## Etymologi
*Raouf* betyr «nådig» på arabisk. I Koranen er det nevnt som ett av Allahs 99 vakreste navn.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
*Raif Badawi (født 1984), saudiarabisk aktivist
*Reuf Durakovic (født 1994), bosnisk fotballspiller
*Raif Adelberg, canadisk klesdesigner
*Raouf Boucekkine, fransk økonomiprofessor
*Rauf Klasra, pakistansk journalist
*Raouf Mama, amerikansk professor og barnebokforfatter

## Referanser


## Eksterne lenker
Martin Hubmann

**Martin Hubmann** (født 14. mai 1989 i Eschlikon) er en sveitsisk orienteringsløper som løper for den norske klubben Kristiansand Orienteringsklubb. Hubmann er verdensmester i sprintstafett og europamester i stafett.

## Bakgrunn
Hubmann kommer opprinnelig fra Eschlikon, men bor i Bern. Han kommer fra en familie som har drevet med orientering og har tre brødre, Max, Beat og Daniel. Beat og Daniel driver også med orientering. Martin Hubmann er en av verdens beste orienteringsløpere gjennom tidene. Han har også en yngre søster som heter Monika.

Han gikk på grunnskolen Eschlikon fra 1996-2002, deretter den samme ungdomsskolen, før han i 2005 begynte på yrkesskole i Winterthur. Siden 2010 har han studert på deltid for å bli sivilingeniør.

## Idrettskarriere
Hubmann tok sin første medalje i verdensmesterskapet for junior som 18-åring i Dubbo i Australia. Han tok bronse på mellomdistanse. To år senere vant han tre medaljer i italienske San Martino; sølv på stafett og bronse på langdistanse og sprint. Året etter tok han bronse i de samme disiplinene. Som 23-åring løp han for det sveitsiske andrelaget på stafetten under EM i Falun, noe som resulterte i en noe overraskende gullmedalje. Hubmann løp første etappe, Matthias Müller løp den andre, mens Matthias Kyburz avgjorde til Sveits' fordel.

I 2014 ble det bronsemedalje på sprint under EM i portugisiske Palmela. Senere samme år tok han sin første medalje i VM da han sammen med Rahel Friederich, Matthias Kyburz og Judith Wyder løp inn til gull på sprintstafett i Italia.

I 2015 gjorde Hubmann sin hittil største prestasjon individuelt, da han tok sølv på sprint i Forres under VM i skotske Inverness. I en svært jevn konkurranse skviste han seg inn på andreplass mellom svenskene Jonas Leandersson og Jerker Lysell.

I 2016 tok han sølvmedalje i sprintstafett under VM i Strömstad-Tanum. Han tok også to EM-medaljer dette året. Gull i stafett for Sveits' andrelag på stafetten og bronse på sprintstafett.

Under VM i Estland 2017, ble Sveits nummer tre på sprintstafetten. Hubmann løp tredje etappe på det sveitsiske bronselaget som ellers bestod av Elena Roos, Florian Howald og Sabine Hauswirth.

## Største meritter
### Junior

;2007 
:3.-plass, junior-VM mellomdistanse
;2009
:2.-plass, junior-VM stafett
:3.-plass, junior-VM langdistanse og sprint 
:3.-plass, nordisk mesterskap for junior, sprint
:1.-plass, sveitsiske mesterskap mellomdistanse og natt
:1.-plass, JEC langdistanse og stafett.

### Senior

;2011: 
:2.-plass, stafett i militært VM 
:5.-plass, langdistanse i militært VM
;2012
:1.-plass, EM stafett
:1.-plass, student-VM mellomdistanse og sprint
:1.-plass, stafett i militært VM
;2013
:2.-plass verdenscupløp sprint
:1.-plass sveitsisk mesterskap mellomdistanse
;2014
:1.-plass VM sprintstafett
:3.-plass EM sprint 
:1.-plass student-VM sprint og sprintstafett 
;2015
:2.-plass VM sprint
:1.-plass Jukola, Kristiansand OK
;2016
:2.-plass VM sprintstafett
:1.-plass EM stafett, 3.-plass EM sprintstafett
;2017
:3.-plass VM sprintstafett

## Eksterne lenker
* 
*
Arnlaug Høgås Skjæveland

**Arnlaug Høgås Skjæveland** (født 1993) er en norsk organisasjonskvinne og humanist fra Sandsli i Bergen. Hun var leder i Humanistisk Ungdom fra 2015 til 2017. Skjæveland har tidligere hatt andre verv i Humanistisk Ungdom, inkludert nestleder i Sentralstyret og leder i Bergen lokallag. Hun er utdannet fysiker ved UiO.

## Referanser
Æthelflæd (navn)

**Æthelflæd** er et gammelengelsk eller angelsaksisk kvinnenavn.

## Etymologi
Navnleddet *Æthel* er dannet av gammelengelske *æthel*, «edel». Den tilsvarende norrøne formen av leddet var *Aðal*. Navnleddet *flæd* er dannet av gammelengelske *flæd*, «lys, vakker».

## Utbredelse
*Æthelflæd* var et populært navn i England fra 700-tallet til 1100-tallet.

## Kjente personer med navnet
Personene i listen er ordnet kronologisk etter fødselsår.
* Æthelflæd av Mercia (ca. 869 &ndash; 918), dronning av Mercia
* Æthelflæd av Damerham (900-tallet), dronning av Edmund I av England

## Referanser


## Eksterne lenker
* «Æthelflæd», *Behind the name*
Æthelswith

**Æthelswith** er et gammelengelsk kvinnenavn.

## Etymologi
Navneleddet *Æthel* er dannet av gammelengelske *æthel*, «edel». Den norrøne formen av leddet var *Aðal*.
Navneleddet *swith* har opprinnelse i gotiske *swinþs*,  «sterk». Norrøne former av navneleddet er *svinnr* og *sviðr*.

## Utbredelse
*Æthelswith* var et populært navn i England fra 600-tallet til 1100-tallet.

## Kjente personer med navnet
Personene i listen er ordnet kronologisk etter fødselsår.
*Æthelswith av Wessex (ca. 838 &ndash; 888), dronning av Mercia

## Referanser


## Eksterne lenker
Ælfthryth

**Ælfthryth** er et gammelengelsk kvinnenavn.

## Etymologi
Navneleddet *ælf* er dannet av gammelengelske *ælf* eller *alf*, «alv». Den norrøne formen av leddet var *ælfR*.
Navneleddet *thryth* er dannet av gammelengelske *þrȳð*, «styrke». Den norrøne formen av leddet var **þrúðr*.

## Utbredelse
*Ælfthryth* var et populært navn i England fra 600-tallet til 1000-tallet.

*Ælfthryth* er ikke lenger brukt, men nyere former som *Elfriede*, *Elfrida* og *Alfrida* er i vanlig bruk i flere land.

|}

## Kjente personer med navnet
Personene i listen er ordnet kronologisk etter fødselsår.
*Ælfthryth (prinsesse) (død 929), engelsk prinsesse
*Ælfthryth av England (død ca 1000), dronning av England

## Referanser


## Eksterne lenker
Eric Ericsons Kammarkör

**Eric Ericsons Kammarkör** ble grunnlagt av Eric Ericson i 1945, som var dirigent og kunstnerisk leder til sin død. Helt fra starten har koret hatt en sentral plass i svensk musikkliv og samarbeidet med Radiokören, Berlinfilharmonien, Sveriges Radios symfoniorkester og Kungliga Filharmoniska Orkestern. Koret er sammen med Det norske solistkor med i den internasjonale sammenslutningen for profesjonelle kor, Tenso Network Europe. Koret har årlig dratt på turneer til land i Europa, til USA og Canada og hører til i toppskiktet internasjonalt

Fra 2012 er Fredrik Malmberg korets dirigent.

## Utgivelser
I samarbeid med Sveriges Radios symfoniorkester og Drottningholm barokkorkester har koret gitt ut de fleste av Johann Sebastian Bachs oratorier. 
Koret har også gitt ut en rekke plater med musikk a cappella, blant andre
**Henze & Shostakovich (2006)
**Works by Lidholm, Jennefelt, Sandström, Jersild, Holten, Sugurbjörnsson, Nystedt, Rautavaara*. Caprice CAP 21461.

==Heder==
*[[Deutscher Schallplattenpreis]]
*[[Edisonprisen]]
*[[Nordisk råds musikkpris]] 2007
*[[Grammis]]vinner flere ganger
***A Cradle Song* - The Tyger (2001)
***Lidholm* (2005)
***Europäische Chormusik'' (1972)

## Referanser


## Kilder
*Begrunnelsen for tildelingen av Nordisk råds musikkpris 2007

## Eksterne lenker
* 
*
Dmitrij Tsvetkov

**Dmitrij Aleksandrovitsj Tsvetkov** (russisk: Дмитрий Александрович Цветков; født 10. september 1983 i Leningrad) er en russisk orienteringsløper. Hubmann er juniorverdensmester, verdensmester og europamester i orientering. Han har vist seg spesielt sterk på langdistanse og til å løpe stafett og det er på disse distansene han har sine største meritter.

## Karriere
I sitt siste juniorår ble Tsvetkov dobbel juniorverdensmester i estiske Põlva i 2003. Han vant langdistansen og som en del av det russiske laget gikk han til topps i stafetten. Det tok noen år før Tsvetkov markerte seg for alvor i seniorklassen. I 2008 løsnet det imidlertid skikkelig. Under verdensmesterskapet i latviske Ventspils gjentok russeren sin egen bedrift fra Junior-VM fem år tidligere. Han tok gull på favorittdistansene langdistanse og stafett. Han fikk også med seg sølv i VM stafett og en tredjeplass i et verdenscuplup i Sälen dette året. Året etter, i 2009, ble det nok et sølv på russerne. I 2010 ble det gull på stafett under VM i Trondheim. Dobbel sprintverdensmester Andrey Khramov løp en god første etappe, før Tsvetkov fulgte opp og sendte Valentin Novikov ut i tet på den tredje og siste etappen. Han kunne løpe alene i mål og Tsvetkov kunne feire sitt første VM-gull. Tsvetkov var ankermann da Russland gjentok bedriften i finske Vuokatti tre år senere. Med seg på laget hadde han brødrene Novikov, Leonid og Valentin som henholdsvis løp første og andre etappe. Dette er den foreløpig siste medaljen Tsvetkov har vunnet i internasjonale mesterskap.
 	 
## Eksterne lenker
*
Leonid Novikov

**Leonid Novikov** (født 1984) er en russisk tidligere orienteringsløper. Novikov er verdensmester i orientering. Han er bror av en annen verdensmester i orientering, Valentin Novikov.

## Karriere
Leonid Novikov konkurrerte i en årrekke på høyt internasjonalt nivå uten å få til de helt store resultatene. Han levde i skyggen av sin eldre bror Valentin og hadde frem til 2013 en åttendeplass fra mellomdistansen i VM som sin fremste prestasjon i orienteringsløypa. Før VM i finske Vuokatti i 2013 ble han heller ikke ansett for å være blant favorittene til å ta medalje. Likevel lyktes Novikov maksimalt under mellomdistansen i dette mesterskapet og fikk gullmedaljen foran Thierry Gueorgiou og Gustav Bergman. Dette blir sett på som en av de aller største sensasjonene i et verdensmesterskap i orientering noensinne. At franske Gueorgiou, som hadde vunnet syv av de ti foregående VM-mellomdistansene, skulle bli slått av en løper som Leonid Novikov, var det ingen som hadde ventet seg. Senere i mesterskapet fulgte Novikov opp sin egen bragd ved å ta gull på stafetten sammen med sin bror Valentin og Dmitriy Tsvetkov.

## Eksterne lenker
*
Eadburg

**Eadburg** er et gammelengelsk kvinnenavn.

## Etymologi
Navneleddet *ead* har opprinnelse i germanske **auþa*, «eiendom». Den norrøne formen av leddet var *auðr*.
Navneleddet *burg* har opprinnelse i gammelengelske *burχ*, «styrke», og finnes igjen i moderne engelsk i *borough* og sluttleddet *-bury* i flere stedsnavn. Norrøne former av navnetleddet er *bjarga*, *bjǫrg* og *borg*.

## Utbredelse
*Eadburg* var et populært navn i England fra 600-tallet til 1100-tallet.

## Referanser


## Eksterne lenker
Wulfflæd

**Wulfflæd** er et gammelengelsk kvinnenavn.

## Etymologi
Navneleddet *wulf* har opprinnelse i germanske **-wulfaz*, «ulv». Den norrøne formen av leddet var *ulfr*.
Navneleddet *flæd* er dannet av gammelengelske *flæd*, «lys, vakker».

## Utbredelse
*Wulfflæd* var et populært kvinnenavn i England fra 700-tallet til 1100-tallet.

## Referanser


## Eksterne lenker
Asbjørnsens gate (Oslo)

**Asbjørnsens gate** har vært brukt som betegnelse på to gateløp oppkalt etter eventyrsamler Peter Christen Asbjørnsen.

I 1898 til 1928 var det regulert en gate med dette navnet parallelt med Munthes gate på Frogner, fra Eckersbergs gate til Løvenskiolds gate. Kun en liten del av gateløpet ble faktisk opparbeidet, og dette utgjør dagens Langaards gate.

Fra 1920-årene betegnet *Asbjørnsens gate* den delen av Colletts gate som er øst for Uelands gate, fra nr.&nbsp;64 til nr. 88. Den var altså regnet som egen gate.

Asbjørnsen har for øvrig (i 1915) fått Asbjørnsens vei på Kjelsås oppkalt etter seg.

## Referanser


## Kilder
* Asbjørnsens gate i Oslo byleksikon
Peter Öberg

**Peter Öberg** (født 17. april 1980) er en svensk orienteringsløper som konkurrerer for den svenske orienteringsklubben OK Hällen. Öberg er europamester i stafett.

## Karriere
Öberg har gjennom en årrekke vært en del av den internasjonale orienteringseliten. Han har vært spesielt god på mellomdistanse og har vært en stabil løper Sverige har kunnet stole på i stafettsammenheng. Spesielt i nordisk terreng har Öberg vist seg å være blant de aller fremste. Öberg ble europamester i stafett i estiske Otepää i 2006. Niclas Jonasson løp første etappe, Öberg den andre, mens David Andersson avgjorde det hele til svenskenes fordel. Öberg var også på det svenske laget som tok bronse i VM i ukrainske Kyiv i 2007. Han var med på Sverige sine VM-medaljevinnende lag i 2012 og 2013, da det henholdsvis ble bronse i Lausanne og sølv i Vuokatti. Individuelt gikk Öberg nesten helt til topps på mellomdistansen under VM i Trondheim i 2010. Der ble han kun slått av Norges hjemmehåp, Carl Waaler Kaas. Året senere ble han igjen slått av et hjemmebanehåp på mellodistansen, denne gangen var det franskmannen Thierry Gueorgiou som ble for sterk for svensken.

Peter Öberg ble nummer tre sammenlagt i Verdenscupen i orientering 2009.

## Referanser


## Eksterne lenker
* 
* Peter Öberg hos Orientering.se
Kasi Lemmons

**Kasi Lemmons** (født **Karen Lemmons** 24. februar 1961 i St. Louis, Missouri, USA) er en amerikansk filmregissør og skuespillerinne, best kjent for filmer som *[[Eve's Bayou]]*, *[[The Caveman's Valentine]]* og *[[Talk to Me]]*. Hun hadde også en liten rolle i den Oscar-vinnende thrilleren *[[Nattsvermeren (film)|Nattsvermeren]]* som romvenninnen til hovedfiguren Clarice Starling (spilt av Jodie Foster).

## Filmografi

### Som regissør
* *[[Black Nativity]]* (2013)
* *[[Talk to Me]]* (2007)
* *[[The Caveman's Valentine]]* (2001)
* *Dr. Hugo* (1998)
* *[[Eve's Bayou]]* (1997)

### Som skuespiller
* *[[Disconnect]]* (2012) – Roberta Washington
* *[[ER (TV-serie)|ER]]* (2002) – Chemo Tech
* *[['Til There Was You]]* (1997) – Angenelle
* *[[Drop Squad]]* (1997) – Madonna
* *[[Walker, Texas Ranger]]* (1993) – Diane Warren
* *[[Hard Target]]* (1993) – Det. Marie Mitchell
* *[[Jessica Fletcher (TV-serie)|Jessica Fletcher]]* (1993) – Paula Raynor
* *[[Fear of a Black Hat]] (1993) – Nina Blackburn
* *Candyman* (1992) – Bernadette «Bernie» Walsh
* *The Five Heartbeats* (1991) – Cookie
* *Nattsvermeren* (1991) – [[Ardelia Mapp]]
* *A Man Called Hawk* (1989) – Lois
* *Vampire's Kiss* (1988) – Jackie
* *School Daze* (1988) – Perry
* *The Equalizer* (1988) – Zandili
* *Spenser for Hire'' (1985) – Lydia Wilson

## Referanser


## Eksterne lenker
*
Vesterstien (Oslo)

**Vesterstien** er en gangvei på Furuset i bydel Alna i Oslo. Den går fra Ulsholtveien til Furustien.

Navnet ble vedtatt i 1979.

Ingen hus har adresse Vesterstien.

## Referanser


## Litteratur
*
Sandfjellet (Vestnes)

**Sandfjellet** er et fjell øst for Øvstedalen i Vestnes kommune. Toppen danner grensepunkt mellom kommunene Vestnes, Fjord og Rauma, og er det høyeste punktet i Vestnes.

Toppen kan nås både sommer og vinter.

## Fotnoter



## Referanser
Margrethe Tennfjord

**Margrethe Tennfjord** (1935–2024) var ordfører i Haram kommune fra 1992 til 1999. Hun representerte Kristelig Folkeparti. 

Hun var vararepresentant til Stortinget fra 1977 til 1989. 

I 1960 begynte hun som lærer ved Vatne barneskole, hvor hun var lærer i 31 år. Hun har utdanning fra folkehøgskole, realskole, gymnas og lærerskole. Margrethe Tennfjord har også vært medlem av styret for Høyskolen i Ålesund, Ålesund sykehus, Borgund Folkehøgskole og fylkesstyret for Møre og Romsdal Kristelig Folkeparti. 

Hun har blitt tildelt KS-medaljen.

## Referanser


## Kilder
* *80 år: Margrethe Tennfjord.* Fødselsdagsomtale i Aftenposten 30. oktober 2015 side 59

## Eksterne lenker
*
Åsbrekka (Oslo)

**Åsbrekka** (1–25, 2–12) er en vei i Voksenåsen i bydel Vestre Aker i Oslo. Som kjørevei går den som blindvei nordover fra Voksenkollveien ikke så langt fra der Hospitsveien tar av sørover. Nordre del av veien er gangvei med forbindelse til Thorleif Haugs vei.

Navnet ble vedtatt i 1952.

## Kilder
* 

## Eksterne lenker
*
National Infrastructure Commission

**National Infrastructure Commission** er et britisk forvaltningsorgan som har til oppgave å utvikle beslutningsgrunnlag for utbygging og vedlikehold av infrastruktur av nasjonal betydning i et langtidsperspektiv. Formålet er å bidra til å opprettholde Storbritannias konkurranseevne blant G20-landene og gi økt trygghet for investorer ved å ha en langsiktig tilnærming til de største investeringsavgjørelsene landet står overfor.

Organet ble etablert 5. oktober 2015 og samarbeider med HM Treasury. Formann er Andrew Adonis.

## Referanser


## Eksterne lenker
*
Google I/O

**Google I/O** er en konferanse med fokus på webutvikling som siden 2008 avholdes årlig av Google for å diskutere webapplikasjoner som forbindes med Google og åpne webteknologier. Produkter slik som Android, App Engine, Chrome, Google Web Toolkit, OpenSocial og Google Wave er blitt tatt opp på konferansen. Google Wave ble kunngjort for første gang ut til utviklere på nettopp Google I/O.

## Eksterne lenker
*
Kongsvollen

**Kongsvollen** er et fjell mellom Vartdalsfjorden og Ringstaddalen på øya Hareidlandet i Møre og Romsdal fylke. Toppen danner grensepunkt mellom kommunene Hareid og Ulstein, og er det høyeste punktet i Hareid.

Fjellsiden fra toppen og ned til sjøen i sørøst er vernet som Alstranda naturreservat.

Det er god sti til toppen, noe luftig den siste biten.

## Fotnoter



## Referanser
Stabburveien (Oslo)

**Stabburveien** var en vei på Tåsen i bydel Nordre Aker i Oslo. Den gikk i en bue på vestsiden av Maridalsveien, fra sør for Store Ringvei til nord for den.

Navnet ble vedtatt i 1951. Ved utbygging av ringveien i 1986 ble Stabburveien delt i to halvdeler som nå kalles hhv. Øvre Stabburvei og Nedre Stabburvei.

## Litteratur
*
Awesome

**Awesome** er en dynamisk vindusbehandler for vindussystemet X som er utviklet i programmeringsspråkene C og Lua. Lua brukes også for konfigurering og utvidelse av vindusbehandleren. Dens utvikling begynte som en fork av dwm. Dens formål er å være ekstremt raskt og liten, men likevel svært lett å tilpasse ved bruk av tastaturet.

## Referanser

## Eksterne lenker
*
Bispeluelia (Oslo)

**Bispeluelia** (9A–13H) er en vei på Mortensrud i bydel Søndre Nordstrand i Oslo. Den går som blindvei i bue sørover fra Mortensrudveien og ender i en snuplass. Derfra er det adkomst til husene via veier med kjørebegrensinger.

Veien har navn etter soppen *bispelue*.

I veien ligger blokker oppført i 2013 med selveierleiligheter organisert i sameie.

## Referanser


## Eksterne lenker
* Oslo byleksikon
*
Jordstjerneveien (Oslo)

**Jordstjerneveien** (15A–113, 34A–90) er en vei på Mortensrud i bydel Søndre Nordstrand i Oslo. Den går som blindvei i bue sørover fra Mortensrudveien og forgrener seg mellom blokkbebyggelsen.

Veien fikk navn i 2006 etter soppen jordstjerne.

## Kilder
* 

## Eksterne lenker
*
Snøsildre

**Snøsildre** (*Micranthes nivalis*, tidligere *Saxifraga nivalis*) er en flerårig urt i sildrefamilien. 

Den er lav og kjertelhåret. Bladene sitter i en rosett ved marka og er tykke, avlange, tannete og ofte røde på undersiden. Stengelen er bladløs og lite forgrenet. Blomstene er hvite, og kronbladene er bare litt lengre enn begerbladene. Fruktkapselen har utbøyde horn. Planten vokser på fuktige steder, ofte på berghyller.

Arten har en sirkumpolar utbredelse i Arktis og i fjellstrøk lenger sør. I Europa finnes den i Island, Færøyene, De britiske øyer, Norge, Sverige, Finland og Nord-Russland inkludert arktiske øyer som Jan Mayen, Svalbard, Frans Josefs land og Novaja Semlja. I Norge er den vanlig i fjellet over hele landet og finnes opptil 2120&nbsp;moh. i Jotunheimen. 

## Litteratur
* 
* 
* 

## Eksterne lenker
* 

* Urtekildens bildegalleri - snøsildre
* Svalbards flora - ''Micranthes nivalis''